title: 2014/706/EU: A Tanács határozata ( 2014. október 8. ) az Európai Gazdasági és Szociális Bizottság egy egyesült királysági tagjának kinevezéséről

text:
               11.10.2014

               HU

               Az Európai Unió Hivatalos Lapja

               L 295/58

         A TANÁCS HATÁROZATA
   (2014. október 8.)
   az Európai Gazdasági és Szociális Bizottság egy egyesült királysági tagjának kinevezéséről

      (2014/706/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az egyesült királysági kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Richard BALFE hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Lynne FAULKNER-ta hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjávánevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. október 8-án.

            a Tanács részéről

            az elnök

         M. LUPI

      (1)  HL L 251., 2010.9.25., 8. o.


title: 2011/339/EU: A Tanács határozata ( 2011. május 27. ) az 1999. évi Élelmiszersegély-egyezmény meghosszabbítása tekintetében az Európai Unió által az Élelmiszer-segélyezési Bizottságban képviselendő álláspont megállapításáról

text:
               15.6.2011

               HU

               Az Európai Unió Hivatalos Lapja

               L 156/5

         A TANÁCS HATÁROZATA
   (2011. május 27.)
   az 1999. évi Élelmiszersegély-egyezmény meghosszabbítása tekintetében az Európai Unió által az Élelmiszer-segélyezési Bizottságban képviselendő álláspont megállapításáról
   (2011/339/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 214. cikke (4) bekezdésére, összefüggésben a 218. cikk (9) bekezdésével,
   tekintettel az Európai Bizottság javaslatára,
   mivel:

               (1)

               Az Európai Közösség az 1999. évi Élelmiszersegély-egyezményt a Tanács 2000/421/EK határozatával (1) kötötte meg. Az Élelmiszersegély-egyezmény hatályát az Élelmiszer-segélyezési Bizottság különböző határozatai hosszabbították meg.

               (2)

               A jelenlegi Élelmiszersegély-egyezmény 2011. június 30-ig hatályos, és a megújítás kérdését az Élelmiszer-segélyezési Bizottság 2011. júniusi ülésén fogják tárgyalni.

               (3)

               Az Élelmiszersegély-egyezmény XXV. cikkének b) pontja értelmében a meghosszabbítás feltétele, hogy az 1995. évi Gabonakereskedelmi Egyezmény a meghosszabbítással azonos ideig maradjon hatályban. A Gabonakereskedelmi Egyezmény 2011. június 30-ig hatályban marad, és az Unió a 2011/224/EU tanácsi határozattal (2) állást foglalt a Nemzetközi Gabonatanácsban a Gabonakereskedelmi Egyezmény meghosszabbítása mellett. Annak meghosszabbításáról a Nemzetközi Gabonatanács 2011. június 6-i ülésén kell dönteni.

               (4)

               Az Élelmiszer-segélyezési Bizottság tagjai 2010. december 14-i 103. ülésükön megállapodtak, hogy az egyezmény lejártához közelebbi időpontban újra megvizsgálják az Élelmiszersegély-egyezmény meghoszszabbításának kérdését. Az Unió arra az álláspontra helyezkedett, hogy arra törekszik, hogy 2011 júniusában döntés szülessen az Élelmiszersegély-egyezmény jövőjére vonatkozóan, és a hivatalos újratárgyalást azonnal meg kell kezdeni, amely azonban nem érinti a 2011 júniusában közlésre kerülő hivatalos álláspontot.

               (5)

               Az Élelmiszer-segélyezési Bizottság tagjai megállapodtak, hogy megkezdik az Élelmiszersegély-egyezmény több tárgyalási ülésszakból álló hivatalos újratárgyalási eljárását.

               (6)

               Az Európai Uniónak az a célja, hogy az Élelmiszer-segélyezési Bizottság tagjai lezárják az Élelmiszersegély-egyezmény újratárgyalását, és az Élelmiszer-segélyezési Bizottság 2011. júniusi ülését megelőzően megállapodást érjenek el egy új Élelmiszersegély-egyezmény szövegéről.

               (7)

               Az Uniónak az alábbi két lehetséges forgatókönyv figyelembevételével kell elkészítenie az Élelmiszer-segélyezési Bizottság 2011. júniusi londoni ülésén képviselendő közös álláspontot:

                           a)

                           az Élelmiszersegély-egyezménynek az Élelmiszer-segélyezési Bizottság tagjai általi újratárgyalása végső szakaszba jut az Élelmiszer-segélyezési Bizottság 2011. júniusi ülését megelőzően, amely esetben a legcélszerűbb az Élelmiszersegély-egyezmény további egy évvel történő meghosszabbítása volna, nehogy szabályozatlan viszonyok alakuljanak ki a meglévő Élelmiszersegély-egyezmény lejárta és az új egyezmény hatálybalépése között; vagy

                           b)

                           az Élelmiszersegély-egyezmény újratárgyalása az Élelmiszer-segélyezési Bizottság 2011. júniusi ülését megelőzően nem jut végső szakaszba, amely esetben az Élelmiszersegély-egyezmény további egy évvel történő meghosszabbítása nem megfelelő megoldás, és a Bizottságnak az Unió és tagállamai nevében – az 1999. évi Élelmiszersegély-egyezmény eljárási szabályzatának 13. szabálya szerint – hivatalosan elleneznie kell az Élelmiszer-segélyezési Bizottságban kialakuló, az Élelmiszersegély-egyezmény meghoszszabbítását támogató konszenzust.

               (8)

               Az Élelmiszersegély-egyezménnyel kapcsolatos tárgyalások tekintetében a Szerződés 218. cikke (4) bekezdésében megjelölt bizottságként szolgáló humanitárius segítségnyújtási és élelmiszer-segélyezési tanácsi munkacsoport (COHAFA) keretében az Élelmiszer-segélyezési Bizottság 2011. júniusi ülését megelőzően meg kell vizsgálni, hogy az Élelmiszersegély-egyezmény újratárgyalása végső szakaszba jutott-e vagy sem.

               (9)

               Ezért az Élelmiszer-segélyezési Bizottságban az Uniót képviselő Bizottságot fel kell hatalmazni egyaránt arra, hogy vagy támogassa az Élelmiszersegély-egyezmény egy évvel, vagyis 2012. június 30-ig történő meghoszszabbítását, vagy pedig ellenezze az Élelmiszer-segélyezési Bizottságban kialakuló, e meghosszabbítást támogató konszenzust,

         ELFOGADTA EZT A HATÁROZATOT:
   1. cikk
   Az Európai Uniónak az Élelmiszer-segélyezési Bizottságban képviselendő álláspontja:

               a)

               vagy az Élelmiszersegély-egyezmény további egy évvel – vagyis 2012. június 30-ig – történő meghosszabbítására szavaz, amennyiben az említett egyezmény újratárgyalása végső szakaszba jut az Élelmiszer-segélyezési Bizottság 2011. júniusi ülését megelőzően, és feltéve, hogy az 1995. évi Gabonakereskedelmi Egyezmény a meghosszabbítással azonos ideig hatályban marad;

               b)

               vagy az 1999. évi Élelmiszersegély-egyezmény eljárási szabályzatának 13. szabálya szerint ellenzi az Élelmiszer-segélyezési Bizottságban kialakuló olyan konszenzust, amely az Élelmiszersegély-egyezmény meghosszabbítását támogatja, ha az Élelmiszersegély-egyezmény újratárgyalása nem jut végső szakaszba az Élelmiszer-segélyezési Bizottság 2011. júniusi ülését megelőzően.

         2. cikk
   A Bizottság felhatalmazást kap arra, hogy ezt az álláspontot az Élelmiszer-segélyezési Bizottságban képviselje.

      Kelt Brüsszelben, 2011. május 27-én.

            a Tanács részéről

            az elnök

         NYITRAI Zs.

      (1)  HL L 163., 2000.7.4., 37. o.

      (2)  HL L 94., 2011.4.8., 28. o.


title: 2009/418/EK,Euratom: A Tanács határozata ( 2009. május 25. ) az Európai Gazdasági és Szociális Bizottság egy észt tagjának kinevezéséről

text:
               30.5.2009

               HU

               Az Európai Unió Hivatalos Lapja

               L 135/27

      A TANÁCS HATÁROZATA

   (2009. május 25.)
   az Európai Gazdasági és Szociális Bizottság egy észt tagjának kinevezéséről
   (2009/418/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2006/524/EK, Euratom határozatra (1),
   tekintettel az észt kormány javaslatára,
   tekintettel a Bizottság véleményére,
   mivel Kristina TSHISTOVA lemondását követően az Európai Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács Reet TEDER-t (Eesti Kaubandus-Tööstuskoja poliitikadirektor – I grupp – tööandjate esindajad – Észt Kereskedelmi és Iparkamara, politikai igazgató – I. kategória – a munkáltatók képviselői) a hivatali idő hátralévő részére, azaz 2010. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2009. május 25-én.

            a Tanács részéről

            az elnök

         J. ŠEBESTA

      (1)  HL L 207., 2006.7.28., 30. o.


title: A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról

text:
               28.10.2016

               HU

               Az Európai Unió Hivatalos Lapja

               L 293/2

         A TANÁCS (EU) 2016/1892 HATÁROZATA
   (2016. október 10.)
   az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2013. november 19-én felhatalmazta a Bizottságot arra, hogy az Unió nevében kezdje meg az olívaolajról és az étkezési olajbogyóról szóló új nemzetközi megállapodás megkötésére irányuló tárgyalásokat.

               (2)

               Az olívaolajról és étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások alkalmából összehívott ENSZ-konferencia keretében az ENSZ Kereskedelmi és Fejlesztési Konferencia (UNCTAD) 24 tagállamának, valamint két kormányközi szervezetnek a képviselői 2015. október 9-én elfogadták az olívaolajról és étkezési olajbogyóról szóló új nemzetközi megállapodástt (a továbbiakban: megállapodás).

               (3)

               Az olívaolajról és étkezési olajbogyóról szóló 2005. évi nemzetközi megállapodás (1), melynek eredeti hatálya 2014. december 31-én lejárt, 2015. december 31-ig meghosszabbításra került, és 47. cikke (3) bekezdésének megfelelően addig marad hatályban, amíg a megállapodás hatályba nem lép, feltéve, hogy a meghosszabbítás ideje nem haladja meg a 12 hónapot. A megállapodás 2016. december 31-ig bezárólag áll nyitva az aláírásra az ENSZ New York-i székházában.

               (4)

               A megállapodás 31. cikkének (1) bekezdése megállapítja a szöveg 2017. január 1-jével történő hatálybalépésének feltételeit. A 31. cikk (2) és (3) bekezdése rendelkezik a megállapodás bizonyos feltételek mellett történő ideiglenes hatálybalépéséről arra az esetre, ha az ugyanazon cikk (1) bekezdésében foglalt feltételek nem teljesülnek.

               (5)

               A megállapodás 31. cikke (2) bekezdésének értelmében és az olívaolajról és étkezési olajbogyóról szóló nemzetközi megállapodások szabályainak fennakadások nélküli alkalmazása érdekében célszerű rendelkezni a 2005. évi megállapodás Unió általi ideiglenes alkalmazásáról arra az esetre, ha a megkötéséhez az Unió részéről szükséges eljárások nem zárulnak le 2017. január 1-jéig.

               (6)

               Továbbá a megállapodás 31. cikke (3) bekezdésének megfelelően helyénvaló rendelkezni a megállapodás Unió általi ideiglenes alkalmazásáról arra az esetre figyelemmel is, ha a végleges vagy ideiglenes hatálybalépésre vonatkozóan ugyanazon cikk (1), illetve (2) bekezdésében előírt követelmények nem teljesülnek 2016. december 31-ig.

               (7)

               Következésképpen a megállapodást – annak későbbi időpontban történő megkötése feltételével – az Unió nevében alá kell írni, és a 31. cikkének (2) és (3) bekezdésében foglalt feltételeknek megfelelően történő ideiglenes alkalmazásáról értesítést kell küldeni,

         ELFOGADTA EZT A HATÁROZATOT:
   1. cikk
   Az olívaolajról és étkezési olajbogyóról szóló 2015. évi nemzetközi megállapodásnak az Unió nevében történő aláírására a Tanács felhatalmazást ad, a megállapodás megkötésének feltételével.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodásnak azi Unió nevében történő aláírására jogosult személy(eke)t.
   3. cikk
   Az Unió 2017. január 1-jétől ideiglenesen alkalmazza a megállapodást, amennyiben a megállapodásnak az Unió által való megkötéséhez szükséges eljárások nem zárultak le és a megállapodás 31. cikkének (2) és (3) bekezdésében foglalt feltételek teljesülnek.
   Amennyiben az e cikk első bekezdésnek megfelelően sor kerül a megállapodás ideiglenes alkalmazására, arról a megállapodás aláírására az e határozat 2. cikke szerint jogosult személy(ek) a megállapodás 31. cikke (2) és (3) bekezdésének megfelelően értesítést küld(enek).
   4. cikk
   Ez a határozat az elfogadásának napján lép hatályba.

      Kelt Luxembourgban, 2016. október 10-én.

            a Tanács részéről

            az elnök

         G. MATEČNÁ

      (1)  HL L 302., 2005.11.19., 47. o.


title: 2009/463/EK,Euratom: A Tanács és a Bizottság határozata ( 2009. május 18. ) az EU–Albánia Stabilizációs és Társulási Tanácsának az eljárási szabályzatának, ideértve a Stabilizációs és Társulási Bizottság eljárási szabályzatát is, elfogadásáról szóló határozatával kapcsolatos közösségi álláspontról

text:
               16.6.2009

               HU

               Az Európai Unió Hivatalos Lapja

               L 151/31

      A TANÁCS ÉS A BIZOTTSÁG HATÁROZATA

   (2009. május 18.)
   az EU–Albánia Stabilizációs és Társulási Tanácsának az eljárási szabályzatának, ideértve a Stabilizációs és Társulási Bizottság eljárási szabályzatát is, elfogadásáról szóló határozatával kapcsolatos közösségi álláspontról
   (2009/463/EK, Euratom)
   AZ EURÓPAI UNIÓ TANÁCSA,
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és az Európai Atomenergia-közösséget létrehozó szerződésre,
   tekintettel az egyrészről az Európai Közösségek és tagállamaik, másrészről az Albán Köztársaság között létrejött stabilizációs és társulási megállapodás megkötéséről szóló, 2009. február 26-i tanácsi és bizottsági határozatra (1), és különösen annak 2. cikke (1) bekezdésére,
   tekintettel a Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről az Albán Köztársaság között létrejött stabilizációs és társulási megállapodás (2) (a továbbiakban: a megállapodás) 116. cikke létrehoz egy Stabilizációs és Társulási Tanácsot.

               (2)

               A fenti megállapodás 117. cikkének (2) bekezdése úgy rendelkezik, hogy a Stabilizációs és Társulási Tanács elfogadja saját eljárási szabályzatát.

               (3)

               A megállapodás 120. cikkének (1) bekezdése úgy rendelkezik, hogy a Stabilizációs és Társulási Tanácsot egy Stabilizációs és Társulási Bizottság segíti.

               (4)

               A fenti megállapodás 120. cikkének (2) és (3) bekezdése úgy rendelkezik, hogy a Stabilizációs és Társulási Tanács eljárási szabályzatában meg kell határozni a Stabilizációs és Társulási Bizottság feladatait, valamint rendelkezni kell arról, hogy a Stabilizációs és Társulási Tanács bármely jogkörét a Stabilizációs és Társulási Bizottságra ruházhatja,

         A KÖVETKEZŐKÉPPEN HATÁROZOTT:
   Egyetlen cikk
   Az egyrészről az Európai Közösségek és tagállamaik, másrészről az Albán Köztársaság között létrejött stabilizációs és társulási megállapodás által létrehozott Stabilizációs és Társulási Tanácson belüli, az említett Stabilizációs és Társulási Tanács eljárási szabályzata, illetve a Stabilizációs és Társulási Bizottságra átruházott jogok tekintetében a Közösség által elfogadandó álláspont alapja a Stabilizációs és Társulási Tanács e határozathoz csatolt határozattervezete. A Tanács és a Bizottság további határozata nélkül el lehet fogadni az erre a határozatra vonatkozó kisebb módosításokat.

      Kelt Brüsszelben, 2009. május 18-án.

            a Tanács részéről

            az elnök

         J. KOHOUT

            a Bizottság részéről

            az elnök

         José Manuel BARROSO

      (1)  HL L 107., 2009.4.28., 165. o.

      (2)  HL L 107., 2009.4.28., 166. o.

      MELLÉKLET

         AZ EU–ALBÁNIA STABILIZÁCIÓS ÉS TÁRSULÁSI TANÁCS 1. SZ. HATÁROZATA
         (…)
         az eljárási szabályzatának elfogadásáról
         A STABILIZÁCIÓS ÉS TÁRSULÁSI TANÁCS,
         tekintettel az egyrészről az Európai Közösségek és tagállamaik, másrészről az Albán Köztársaság (a továbbiakban: Albánia) között létrejött stabilizációs és társulási megállapodásra (1), és különösen annak 116. és 117. cikkére,
         mivel a megállapodás 2009. április 1-jén hatályba lépett,
         A KÖVETKEZŐKÉPPEN HATÁROZOTT:
         1. cikk
         Elnökség
         A Stabilizációs és Társulási Tanács elnökségét 12 hónapos időtartamon át a Közösségek és tagállamaik részéről az Európai Unió Tanácsának egy képviselője, illetve Albánia kormányának egy képviselője felváltva tölti be. Az első időszak a Stabilizációs és Társulási Tanács első ülésének napján kezdődik és 2009. december 31-ig tart.
         2. cikk
         Ülések
         A Stabilizációs és Társulási Tanács rendszeresen ülésezik miniszteri szinten, évente egyszer. Bármely Szerződő Fél kérésére és a Felek egyetértésével, a Stabilizációs és Társulási Tanács rendkívüli üléseket tarthat. A Felek ellenkező megállapodásának hiányában, a Stabilizációs és Társulási Tanács valamennyi ülését az Európai Unió Tanácsának szokásos ülésezési helyén, a Felek által elfogadott időpontban tarják. A Stabilizációs és Társulási Tanács üléseit a Stabilizációs és Társulási Tanács titkárai az elnökkel egyetértésben közösen hívják össze.
         3. cikk
         Képviselet
         Akadályoztatás esetén a Stabilizációs és Társulási Tanács tagjai képviseltethetik magukat az üléseken. Ha egy tag képviseltetni kívánja magát, még az adott ülés megkezdése előtt értesítenie kell az elnököt képviselője nevéről. A Stabilizációs és Társulási Tanács tagjának képviselője a képviselt tag valamennyi jogát gyakorolja.
         4. cikk
         Küldöttségek
         A Stabilizációs és Társulási Tanács tagjait tisztviselők kísérhetik el az ülésekre. Az elnököt az üléseket megelőzően tájékoztatni kell a Felek küldöttségének tervezett összetételéről. Az Európai Beruházási Bank képviselője megfigyelőként vesz részt a Stabilizációs és Társulási Tanács azon ülésein, ahol a Bankot érintő kérdés kerül napirendre. A Stabilizációs és Társulási Tanács egyes témákkal kapcsolatban, tájékoztatás céljából a tagoktól eltérő személyeket is meghívhat az üléseire.
         5. cikk
         Titkárság
         Az Európai Unió Tanácsa Főtitkárságának egy tisztviselője és Albánia brüsszeli képviseletének egy tisztviselője együttesen látják el a Stabilizációs és Társulási Tanács titkári feladatait.
         6. cikk
         Küldemények
         A Stabilizációs és Társulási Tanácsnak szánt küldeményeket a Stabilizációs és Társulási Tanács elnökének kell címezni, és az Európai Unió Tanácsa Főtitkárságának címére kell elküldeni.
         A két titkár gondoskodik arról, hogy a küldemények eljussanak a Stabilizációs és Társulási Tanács elnökéhez, és adott esetben megküldik azokat a Stabilizációs és Társulási Tanács más tagjainak is. A továbbított küldeményeket meg kell küldeni a Bizottság Főtitkárságának, az EU tagállamok állandó képviseleteinek és Albánia brüsszeli képviseletének.
         A Stabilizációs és Társulási Tanács elnökének közleményeit a titkárok elküldik a címzetteknek, és adott esetben a Stabilizációs és Társulási Tanács más tagjainak is a második bekezdésben megjelölt címekre.
         7. cikk
         Nyilvánosság
         Amennyiben a Szerződő Felek nem határoznak másképpen, a Stabilizációs és Társulási Tanács ülései nem nyilvánosak.
         8. cikk
         Az ülések napirendje
         (1)   Az elnök minden ülésre ideiglenes napirendet készít. Az ideiglenes napirendet a Stabilizációs és Társulási Tanács titkárai legfeljebb 15 nappal az ülést megelőzően megküldik a 6. cikkben említett címzetteknek. Az ideiglenes napirend tartalmazza azokat a tárgypontokat, amelyek napirendre vételét legfeljebb 21 nappal az ülést megelőzően az elnöktől kérelmezték; ezeket a tárgypontokat akkor veszik fel az ideiglenes napirendre, ha az azok alátámasztásául szolgáló dokumentumokat legkésőbb a napirend postázásának időpontjáig továbbítják a titkároknak. A Stabilizációs és Társulási Tanács az ülések megkezdésekor elfogadja a napirendet. A Szerződő Felek hozzájárulásával az ideiglenes napirenden nem szereplő tárgypont is felvehető a napirendre.
         (2)   Egy adott eset követelményeinek figyelembe vétele érdekében, a Szerződő Felekkel egyetértésben az elnök lerövidítheti az (1) bekezdésben meghatározott határidőket.
         9. cikk
         Jegyzőkönyv
         Valamennyi ülés jegyzőkönyvtervezetét a két titkár készíti el. A jegyzőkönyv – általános szabályként – a napirenden szereplő valamennyi tárgypont tekintetében tartalmazza:

                     —

                     a Stabilizációs és Társulási Tanácshoz benyújtott dokumentumokat,

                     —

                     azokat a nyilatkozatokat, amelyeknek jegyzőkönyvbe vételét a Stabilizációs és Társulási Tanács valamely tagja kérte,

                     —

                     a meghozott határozatokat, a megtett ajánlásokat, az elfogadott nyilatkozatokat és következtetéseket.

               A jegyzőkönyvtervezetet a Stabilizációs és Társulási Tanács elé kell terjeszteni jóváhagyásra. A jóváhagyott jegyzőkönyvet az elnök és a két titkár írja alá. A jegyzőkönyvet az Európai Unió Tanácsa Főtitkárságának irattárában helyezik el, amely a társulási dokumentumok letéteményese. A 6. cikkben említett valamennyi címzettnek hitelesített másolatot küldenek.
         10. cikk
         Határozatok és ajánlások
         (1)   A Stabilizációs és Társulási Tanács a Szerződő Felek közös megegyezésével határozatokat hozhat és ajánlásokat tehet. Az ülések közötti időszakban a Szerződő Felek egyetértésével a Stabilizációs és Társulási Tanács írásbeli eljárással is hozhat határozatokat, illetve tehet ajánlásokat.
         (2)   A Stabilizációs és Társulási Tanács határozatai és ajánlásai a Stabilizációs és Társulási Megállapodás 118. cikke szerint a „határozat” illetve „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ. A Stabilizációs és Társulási Tanács határozatait és ajánlásait az elnök írja alá, és a két tikár hitelesíti. A határozatokat és ajánlásokat a 6. cikkben említett valamennyi címzettnek megküldik. A Felek dönthetnek arról, hogy a Stabilizációs és Társulási Tanács határozatait és ajánlásait a saját hivatalos lapjukban közzéteszik-e.
         11. cikk
         Nyelvek
         A Stabilizációs és Társulási Tanács hivatalos nyelvei megegyeznek a két fél hivatalos nyelveivel. Ellenkező döntés hiányában a Stabilizációs és Társulási Tanács az e nyelveken készített dokumentumok alapján tanácskozik.
         12. cikk
         Költségek
         A Közösségek és Albánia maga viseli a Stabilizációs és Társulási Tanács ülésein való részvétellel kapcsolatosan felmerülő költségeit, mind a személyzeti, utazási és tartózkodási kiadásokra, mind a postai és távközlési kiadásokra vonatkozóan. Az ülések tolmácsolásával, valamint az iratok fordításával és sokszorosításával kapcsolatos kiadásokat a Közösségek viselik, kivéve az albán nyelvre és albán nyelvről történő tolmácsolással és fordítással kapcsolatos kiadásokat, amelyeket Albánia visel. Az ülések szervezésével kapcsolatos egyéb költségeket az üléseknek otthont adó Szerződő Fél fedezi.
         13. cikk
         Stabilizációs és Társulási Bizottság
         (1)   Létrejön egy Stabilizációs és Társulási Bizottság avégett, hogy segítse a Stabilizációs és Társulási Tanácsot feladatai végrehajtásában. Ez egyrészről az Európai Unió Tanácsának képviselőiből és az Európai Közösségek Bizottságának képviselőiből, másrészről Albánia Kormányának képviselőiből áll, rendszerint főtisztviselői szinten.
         (2)   A Stabilizációs és Társulási Bizottság előkészíti a Stabilizációs és Társulási Tanács üléseit és tanácskozásait, adott esetben végrehajtja a Stabilizációs és Társulási Tanács határozatait, és általában véve gondoskodik a társulási viszony folyamatosságáról és a Stabilizációs és Társulási Megállapodás megfelelő működéséről. A Stabilizációs és Társulási Bizottság megfontolja a Stabilizációs és Társulási Tanács által rábízott valamennyi kérdést, valamint bármilyen más, a Stabilizációs és Társulási Megállapodás napról napra történő végrehajtása során felmerülő kérdést. A Stabilizációs és Társulási Bizottság javaslatokat vagy bármilyen határozat- és ajánlástervezetet terjeszt a Stabilizációs és Társulási Tanács elé elfogadásra.
         (3)   Abban az esetben, ha a Stabilizációs és Társulási Megállapodás kötelező konzultációra vagy a konzultáció lehetőségére utal, az ilyen konzultációkra a Stabilizációs és Társulási Bizottságon belül kerülhet sor. A Felek megegyezése alapján a konzultáció folytatódhat a Stabilizációs és Társulási Tanácsban.
         (4)   A Stabilizációs és Társulási Bizottság eljárási szabályzatát csatolták e határozathoz.

            Kelt …

                  a Stabilizációs és Társulási Tanács részéről

                  az elnök

               …

         MELLÉKLET

            A Stabilizációs és Társulási Bizottság eljárási szabályzata
            1. cikk
            Elnökség
            A Stabilizációs és Társulási Bizottság elnökségét 12 hónapos időtartamon át a Közösségek és tagállamaik részéről az Európai Közösségek Bizottságának egy képviselője, illetve Albánia kormányának egy képviselője felváltva tölti be. Az első időszak a Stabilizációs és Társulási Tanács első ülésének napján kezdődik és 2009. december 31-ig tart.
            2. cikk
            Ülések
            A Stabilizációs és Társulási Bizottság – a Szerződő Felek egyetértésével – akkor ülésezik, amikor azt a körülmények megkövetelik. A Stabilizációs és Társulási Bizottság valamennyi ülését a két Szerződő Fél által elfogadott időben és helyen tartják. A Stabilizációs és Társulási Bizottság üléseit az elnök hívja össze.
            3. cikk
            Küldöttségek
            Az elnököt az üléseket megelőzően tájékoztatni kell a Szerződő Felek küldöttségének tervezett összetételéről.
            4. cikk
            Titkárság
            Az Európai Közösségek Bizottságának egy tisztviselője és Albánia kormányának egy tisztviselője közösen látják el a Stabilizációs és Társulási Bizottság titkári feladatait. Az e határozatban említett, a Stabilizációs és Társulási Bizottság elnökének címzett és a tőle származó közleményeket megküldik a Stabilizációs és Társulási Bizottság titkárainak és a Stabilizációs és Társulási Tanács titkárainak, valamint elnökének.
            5. cikk
            Nyilvánosság
            Amennyiben a Szerződő Felek másképpen nem határoznak, a Stabilizációs és Társulási Bizottság ülései nem nyilvánosak.
            6. cikk
            Az ülések napirendje
            (1)   Az elnök minden ülésre ideiglenes napirendet készít. Az ideiglenes napirendet a Stabilizációs és Társulási Bizottság titkárai legfeljebb 15 nappal az ülést megelőzően megküldik a 4. cikkben említett címzetteknek. Az ideiglenes napirend tartalmazza azokat a tárgypontokat, amelyek napirendre vételét legfeljebb 21 nappal az ülést megelőzően az elnöktől kérelmezték. Ezeket a tárgypontokat akkor veszik fel az ideiglenes napirendre, ha az azok alátámasztására szolgáló dokumentumokat legkésőbb a napirend postázásának időpontjáig továbbítják a titkároknak. A Stabilizációs és Társulási Bizottság egyes témákkal kapcsolatban, tájékoztatás céljából szakértőket is meghívhat üléseire. A Stabilizációs és Társulási Bizottság üléseinek megkezdésekor elfogadja a napirendet. A Szerződő Felek hozzájárulásával az ideiglenes napirenden nem szereplő tárgypont is felvehető a napirendre.
            (2)   Egy adott eset követelményeinek figyelembe vétele érdekében, a két Szerződő Féllel egyetértésben az elnök lerövidítheti az (1) bekezdésben meghatározott határidőket.
            7. cikk
            Jegyzőkönyv
            Valamennyi ülésről jegyzőkönyv készül a Stabilizációs és Társulási Bizottság által levont következtetésekről az elnök által készített összefoglaló alapján. Miután a Stabilizációs és Társulási Bizottság jóváhagyta a jegyzőkönyvet, azt az elnök és a titkárok aláírják, és azt a két Szerződő Fél elhelyezi az irattárban. A jegyzőkönyvek egy példányát a 4. cikkben említett minden címzettnek el kell juttatni.
            8. cikk
            Határozatok és ajánlások
            Azon különleges esetekben, amikor a Stabilizációs és Társulási Megállapodás 120. cikke alapján a Stabilizációs és Társulási Tanács a Stabilizációs és Társulási Bizottságot határozatok meghozatalára és ajánlások megtételére hatalmazza fel, ezen aktusok rendben a „határozat” és „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ. A határozatokat és ajánlásokat a Szerződő Felek közös megegyezéssel fogadják el. A Stabilizációs és Társulási Bizottság határozatait és ajánlásait az elnök írja alá és a két titkár hitelesíti. Ezt követően megküldik azokat az ezen eljárási szabályzat 4. cikkében említett címzetteknek. A Felek dönthetnek arról, hogy a Stabilizációs és Társulási Bizottság által elfogadott határozatokat és ajánlásokat saját hivatalos lapjukban közzéteszik-e.
            9. cikk
            Költségek
            A Közösségek és Albánia maga viseli a Stabilizációs és Társulási Bizottság ülésein való részvétellel kapcsolatosan felmerülő költségeit, mind a személyzeti, utazási és tartózkodási kiadásokra, mind a postai és távközlési kiadásokra vonatkozóan. Az ülések tolmácsolásával, valamint az iratok fordításával és sokszorosításával kapcsolatos kiadásokat a Közösségek viselik, kivéve az albán nyelvre és albán nyelvről történő tolmácsolással és fordítással kapcsolatos kiadásokat, amelyeket Albánia visel. Az ülések szervezésével kapcsolatos egyéb költségeket az üléseknek otthont adó Szerződő Fél fedezi.
            10. cikk
            Albizottságok és különleges csoportok
            A Stabilizációs és Társulási Bizottság albizottságokat vagy különleges csoportokat hozhat létre, amelyek a Stabilizációs és Társulási Bizottság felügyelete alatt működnek, melynek valamennyi ülésük után beszámolni kötelesek. A Stabilizációs és Társulási Bizottság dönthet egy már létező albizottság vagy csoport megszüntetéséről, megszabhatja vagy módosíthatja feladat-meghatározásukat, vagy a feladatai végrehajtását segítő további albizottságokat és csoportokat állíthat fel. Az albizottságok és csoportok nem rendelkeznek döntéshozatali hatáskörrel.

         (1)  HL L 107., 2009.4.28., 166. o.


title: 2012/574/EU: Az Európai Parlament határozata ( 2012. május 10. ) az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/192

         AZ EURÓPAI PARLAMENT HATÁROZATA
   (2012. május 10.)
   az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/574/EU)
   AZ EURÓPAI PARLAMENT,

               —

               tekintettel az Európai Vegyianyag-ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vegyianyag-ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (3) és különösen annak 97. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0126/2012),

               1.

               mentesítést ad az Európai Vegyianyag-ügynökség ügyvezető igazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vegyianyag-ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 33. o.

      (2)  HL L 248., 2002.9.16., 1. o.

      (3)  HL L 396., 2006.12.30., 1. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT ELMÚLT ÉVEKBEN MEGFOGALMAZOTT AJÁNLÁSAI

               Európai Vegyianyag-ügynökség

               2008

               2009

               Teljesítmény

               Az ügynökség javát szolgálná, ha visszajelzési eljárásokat és erőteljesebb ügyfél-orientáltságot alakítanának ki

               Kéri a Számvevőszéket, hogy végezze el az ügynökség teljesítmény-ellenőrzését

               Költségvetési és pénzgazdálkodás

                           —

                           Felhívja ezért az Ügynökséget, hogy tegyen lépéseket az erőforrásai tervezésének és nyomon követésének javítása érdekében (az operatív tevékenységek számára elkülönített kötelezettségvállalási előirányzatok 41 %-a elhalasztásra, 37,5 %-a pedig törlésre került)

                           —

                           Felhívja a Bizottságot, hogy vizsgálja meg, miként biztosítható a tényleges igényeken alapuló készpénzgazdálkodás teljes körű érvényesítése (készpénzállomány 2008-ban: 18 747 210,75 EUR)

               Felhívja az ügynökséget, hogy továbbra is fejlessze a közbeszerzés és a költségvetés-végrehajtás tervezését és nyomon követését annak érdekében, hogy az átvitelre kerülő előirányzatok aránya tovább csökkenjen; – megjegyzi, hogy a Számvevőszék valójában 20 000 000 EUR (az előirányzatok 29 %-a) átvitelét regisztrálta a 2010-es költségvetési évre, aminek közel 88 %-a az év végéig még meg nem valósult tevékenységeknek (vagy adott esetben be nem érkezett áruknak) felel meg; megjegyzi továbbá, hogy az előirányzatok 5 %-át (3 000 000 EUR) törölték

               Humánerőforrás

                           —

                           Emlékezteti az ügynökséget a felvételi eljárás gondos alkalmazásának szükségességére

                           —

                           Átláthatósági problémák: 14 felvételi eljárás során a felvételi bizottságok tagjainak függetlensége nem volt garantált abból eredően, hogy az ügynökség igazgatója maga elnökölt a bizottság ülésein

                           —

                           Gratulál az ügynökségnek azon döntéséért, hogy az igazgató többé nem fog részt venni a felvételi bizottságok munkájában

                           —

                           Kéri az ügynökséget, hogy vezessen be jól meghatározott átadási eljárásokat

               Fontos, hogy az ügynökség továbbra is figyelemmel kísérje költségvetésének és munkaerő-felvételi tervének végrehajtását

               Belső ellenőrzés

               Három eljárás ellenőrzése azt mutatta, hogy a felvételi bizottságok munkáját összefoglaló dokumentáció hiányos (indokolás hiánya)

                           —

                           Felkéri az ügynökség ügyvezető igazgatóját, hogy tájékoztassa a mentesítésért felelő hatóságot ellenőrzési terve tartalmáról

                           —

                           Felhívja az ügynökséget, hogy tájékoztassa a mentesítésért felelős hatóságot arról, hogy a pénzügyi folyamatai, a munkafolyamatok, az ellenőrzések, a cselekvési tervek és a kockázatelemzések megerősítésén keresztül milyen lépéseket tesz a kontrollrendszere javítása érdekében

                           —

                           Ösztönzi az ügynökséget az alábbiak tényleges biztosítására:

                                       —

                                       a finanszírozási határozatok valamennyi elemét létrehozzák

                                       —

                                       az összes szervezeti szint tekintetében megfelelően meghatározzák és kezelik a szükséges információkat

                                       —

                                       a munkaprogram tartalmazza a költségvetésen keresztül rendelkezésre bocsátott valamennyi forrást

                                       —

                                       a pénzügyi eljárások és ellenőrző listák dokumentálását véglegesítik és frissítik

          ---documentbreak---

               17.10.2012

               HU

               Az Európai Unió Hivatalos Lapja

               L 286/193

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Vegyianyag-ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vegyianyag-ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (3) és különösen annak 97. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0126/2012),

               A.

               mivel a Számvevőszék megállapította, hogy kellő mértékben megbizonyosodott arról, hogy az Európai Vegyianyag-ügynökség (a továbbiakban: az ügynökség) 2010-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2011. május 10-én a Parlament megadta a mentesítést az ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           felhívta az ügynökséget, hogy tájékoztassa a mentesítésért felelős hatóságot arról, hogy a pénzügyi folyamatai, a munkafolyamatok, a cselekvési tervek és a kockázatelemzések megerősítésén keresztül milyen lépéseket tesz kontrollrendszere javítása érdekében,

                           —

                           ösztönözte az ügynökséget az alábbiak tényleges biztosítására:

                                       —

                                       a finanszírozási határozatok valamennyi elemét létrehozzák,

                                       —

                                       az összes szervezeti szint tekintetében megfelelően meghatározzák és kezelik a szükséges információkat,

                                       —

                                       az éves munkaprogram tartalmazza a költségvetésen keresztül rendelkezésre bocsátott valamennyi forrást,

                                       —

                                       a pénzügyi eljárások és ellenőrző listák dokumentálását véglegesítik és frissítik,

                           —

                           felhívta az ügynökséget, hogy továbbra is fejlessze a közbeszerzés és a költségvetés-végrehajtás tervezését és nyomon követését annak érdekében, hogy az átvitelre kerülő előirányzatok aránya tovább csökkenjen;

               C.

               mivel az ügynökség 2010-es pénzügyi évre szóló általános költségvetése a 2009-es 70 400 000 EUR-hoz képest 75 500 000 EUR volt, ami 7,24 %-os növekedést jelent;

               D.

               mivel az ügynökség 36 000 000 EUR átmeneti hozzájárulást kapott az Uniótól és az EFTA-tól;

      Költségvetés és pénzgazdálkodás

               1.

               rámutat arra, hogy a Számvevőszék jelentése szerint az ügynökség 2010-es költségvetése 75 000 000 EUR volt, míg az ügynökség 75 500 000 EUR-s költségvetésről számolt be a 2010-es pénzügyi évben;

               2.

               az ügynökség tájékoztatása alapján nyugtázza, hogy az ügynökséget a vegyi anyagok regisztrációjáért az ipar által fizetett díjakból és esetleges uniós hozzájárulásból finanszírozzák;

               3.

               emlékeztet arra, hogy az ügynökségnek 2010-re nyújtott eredeti uniós hozzájárulás 25 305 000 EUR volt; ugyanakkor megállapítja, hogy ez az összeg kiegészült a többlet visszafizetéséből befolyó 8 700 000 EUR-val, így az uniós hozzájárulás 2010-ben 34 005 000 EUR volt (6); elismeri továbbá, hogy mivel a díjakból származó bevételeket általában csak az év vége felé írják jóvá az ügynökség számára, az uniós hozzájárulás 2010 októberéig szükségesnek volt tekinthető a folyó költségek finanszírozása érdekében;

               4.

               megállapítja, hogy az ügynökség jelentésében 2010-re 36 000 000 EUR-s átmeneti uniós hozzájárulást említ, noha ez az összeg már az EFTA hozzájárulását is tartalmazza;

               5.

               az ügynökség költségvetési és pénzgazdálkodási jelentése alapján megállapítja, hogy az ügynökség vállalta, hogy visszafizeti a Bizottságnak az átmeneti uniós hozzájárulás teljes összegét, amint megkapja a vonatkozó terhelési értesítést; az ügynökség tájékoztatása alapján nyugtázza, hogy az átmeneti hozzájárulást 2011 márciusában visszatérítették, és kamatot fizettek a Bizottságnak;

               6.

               az ügynökség költségvetési és pénzgazdálkodási jelentése alapján elismeri, hogy az ügynökség 2010. évre szóló eredeti költségvetése 86 481 700 EUR volt; megállapítja azonban, hogy az év során az Igazgatótanács két költségvetési módosítást is elfogadott, amelyek összesen 11 000 000 EUR-val (12,75 %-kal) csökkentették a költségvetés kiadási oldalát;

               7.

               a költségvetési és pénzgazdálkodási jelentés alapján megállapítja, hogy 2010-ben az I. címre vonatkozó költségvetés (47 214 285 EUR) 8 %-kal, azaz 3 787 650,18 EUR-val csökkent; tudomásul veszi az ügynökség észrevételét, amely szerint a csökkentés fő oka az eredeti tervekhez képest lassabb munkaerő-felvétel volt; emellett megállapítja, hogy az I. cím teljes végrehajtási aránya 97,2 % volt;

               8.

               szintén a költségvetési és pénzgazdálkodási jelentés alapján megállapítja, hogy a II. cím szerinti kiadások a módosított költségvetés 92,4 %-át tették ki (10 739 727,92 EUR-t a 11 624 281,05 EUR-ból), ami több olyan informatikai tanácsadási projekt törlésének eredménye, amelyeket a majdani kiszervezési szerződés keretében hajtanak végre 2011-ben;

               9.

               az ügynökség éves tevékenységi jelentése alapján megállapítja, hogy az ügynökségnek közel 23 000 díjbefizetést sikerült feldolgoznia, ami 349 700 000 EUR befolyt díjbevételt eredményezett;

               10.

               tudomásul veszi a Számvevőszék közlését, amely szerint 2010-ben az ügynökség teljesen önfinanszírozóvá vált, de érdemes lenne felülvizsgálni az ügynökség pénzügyi szabályzatát egy olyan mechanizmus beépítése érdekében, amelynek révén a saját bevételekből származó többletet automatikusan az ügynökség jövőbeli tevékenységeinek finanszírozására lehetne fordítani;

               11.

               tudomásul veszi az ügynökség válaszát, amely szerint az ügynökség a költségvetési rendelet elkövetkező felülvizsgálata során beépíti a többletbevételt kezelő mechanizmusra vonatkozó javaslatot; az ügynökség éves tevékenységi jelentéséből arról értesült, hogy megállapodás jött létre egy kiváló minősítésű külső letétkezelővel, egy második megállapodás pedig előkészítés alatt áll az összegyűlt készpénztartalékok – amelyek az ügynökség finanszírozásának fő forrását képezik a 2014–2020 közötti időszakra vonatkozó pénzügyi keret hatálybalépéséig – biztonságba helyezésének és kockázatdiverzifikációjának biztosítása céljából; az ügynökség tájékoztatása alapján nyugtázza, hogy eszközkezelés céljából készpénztartalékokat helyeztek el az Európai Beruházási Bankban és a Finn Központi Bankban;

      Előirányzatok átvitele

               12.

               az ügynökség költségvetési és pénzgazdálkodási jelentése alapján megállapítja, hogy az átvitt kötelezettségvállalási és kifizetési előirányzatok (12 254 740,59 EUR) főként a műveletek támogatását szolgáló informatikai költségekhez (5 747 560,42 EUR), valamint az ügynökség általános igazgatásához (1 555 943,82 EUR) kapcsolódnak;

               13.

               szintén a költségvetési és pénzgazdálkodási jelentés alapján megállapítja, hogy a 2009-es költségvetésből áthozott kötelezettségvállalási és kifizetési előirányzatokból összesen 2 533 156,09 EUR-t töröltek; megállapítja, hogy ez főként az ügynökség költségvetésének II. címét érinti;

               14.

               sajnálja, hogy a Számvevőszék az ügynökség 2010-es pénzügyi évre vonatkozó éves beszámolójáról szóló jelentésében az ügynökség áthozott és törölt előirányzatairól nem tesz említést;

               15.

               üdvözli az ügynökség által a források tervezésének és nyomon követésének javítása és az évenkéntiség elvének érvényesítését szolgáló iránymutatások bevezetése érdekében tett erőfeszítéseket; különösen méltányolja, hogy az ügynökségnek 2010-re sikerült 16,3 %-ra csökkentenie az átvitel arányát a 2009-es 29,7 %-ról;

               16.

               emellett hangsúlyozza, hogy mivel az ügynökség költségvetésének minden címében nem elkülönített kereteket használ, nem várható el reálisan, hogy egy adott évre a költségvetésbe foglalt valamennyi tevékenységre ugyanabban a költségvetési évben sikerüljön kötelezettséget vállalni és ki is fizetni, különösen a projekt típusú működési kiadások (például IT-rendszerfejlesztések) esetében;

      Beszerzési eljárás

               17.

               szintén az ügynökség éves tevékenységi jelentése alapján megállapítja, hogy 2010-ben 350 beszerzést hajtottak végre, köztük informatikai, biztonsági, minőségügyi és vezetési tanácsadási szolgáltatásokra, különböző kommunikációval összefüggő ügyekre és nyelvi továbbképzésre vonatkozó többéves keretszerződéseket;

               18.

               különös elismerését fejezi ki, amiért nagy mennyiségű szerződéskötést hajtottak végre az informatikai tanácsadói szolgáltatások terén meglévő keretszerződések alapján, valamint a REACH-rendelettel összefüggő tudományos, műszaki, környezetvédelmi és gazdasági-társadalmi kérdések vonatkozásában;

      Humánerőforrás-gazdálkodás

               19.

               az ügynökség éves tevékenységi jelentése alapján megállapítja, hogy 2010-ben az ügynökség több mint 120 új munkatársat vett fel; elismeréssel nyugtázza különösen azt, hogy az ügynökség tudományos kapacitásának fokozása érdekében nagy hangsúlyt fektettek a szakértői személyzet felvételére; megállapítja továbbá, hogy a 2011 januárjától érvényes új szervezeti struktúra megvalósításának biztosítása érdekében előtérbe helyezték a közép- és felsővezetők felvételét is;

               20.

               felszólítja az ügynökséget, hogy éves munkaprogramjának meghatározása során jobban tervezze meg a humánerőforrásokkal (HR) kapcsolatos tevékenységeit és projektjeit; az ügynökség éves tevékenységi jelentése alapján különösen megállapítja, hogy a regisztrációs határidők nagy terhelése és HR-szolgáltatásokra gyakorolt hatása miatt a továbbképzési tevékenységeket hátrébb sorolták, és több HR-projektet elhalasztottak, vagy az eredetileg előirányzottnál alacsonyabb szinten kezeltek;

      Összeférhetetlenség

               21.

               tekintettel arra, hogy az ügynökség a fogyasztók számára nagy jelentőségű döntések meghozatalában vesz részt, és az ipar szempontjából betöltött fontos szerepéből fakadóan ki van téve az összeférhetetlenségeknek, várakozással tekint a Számvevőszék által 2012. június végéig közzéteendő, összeférhetetlenségi helyzetekről szóló különjelentés észrevételei és ajánlásai, illetve az azokról folytatandó vita elé;

               22.

               úgy véli, hogy a folyamatokra összpontosító kezdeti, felépítési fázist követően az Ügynökségnek biztosítania kell, hogy költségvetését és személyzeti állományát úgy használja fel, hogy az lehetővé tegye számára kézzelfogható eredmények elérését, különösen a kiértékelések, a korlátozások és az engedélyezések terén;

      Belső ellenőrzés

               23.

               úgy véli, hogy az ügynökség integrált minőségirányítási rendszere (ISO9001) kialakítása révén javította igazgatási folyamatait (köztük pénzügyi folyamatait) és operatív munkafolyamatát; emellett üdvözli, hogy az ügynökség integrálta a kockázatelemzést ellenőrzései és éves munkaprogramja prioritásaiba, valamint adott esetben döntéshozatalának alapjaként is; véleménye szerint ez a többi ügynökség által is követendő bevált gyakorlat;

               24.

               tudomásul veszi az ügynökség tájékoztatását, hogy a Belső Ellenőrzési Szolgálat „a regisztrációra való felkészültséget” vizsgáló tanácsadói feladatot hajtott végre, amelynek eredményét 2010. április 14-én adták ki és továbbították az ügyvezető igazgatónak; hangsúlyozza, hogy ezen ellenőrzés célja, hogy felmérje az ügynökség felkészültségét arra, hogy megbirkózzon a jövőbeli regisztrációs határidőkkel;

               25.

               e tekintetben üdvözli, hogy az ügynökség létrehozott egy regisztrációkkal és kérelmekkel foglalkozó külön osztályt, valamint egy készenléti munkacsoportot; mindazonáltal felszólítja az ügynökséget, hogy javítsa az iratkezelés egységességét; rámutat arra, hogy ez a regisztrációs tevékenység egyik előfeltétele, és hogy az ügynökségnek a regisztrációs szabályok aktualizálására vonatkozó szabványos eljárás és megfelelő információfolyam kialakítása, valamint a szabályváltoztatásokra vonatkozó döntések dokumentálása révén fokoznia kellene erőfeszítéseit e vonatkozásban;

               26.

               felszólítja az ügynökséget, hogy a regisztrációs osztálya személyzetét továbbképzésük (különösen a középvezetők körében) révén és a kulcsfontosságú alkalmazottak helyettesítésére vonatkozó intézkedésekkel készítse fel a jelenleginél nagyobb munkaterhelésre; hangsúlyozza, hogy a regisztrációs osztály feladatainak középpontjában azon alaptevékenységeknek kell állnia, amelyekhez a regisztrációval kapcsolatos speciális ismeretek szükségesek;

               27.

               felszólítja az ügynökséget, hogy az alkalmazandó lényeges mutatók és eszközök meghatározása érdekében tartsa magát szigorú, fentről lefelé/lentről felfelé irányuló jelentéstételi módszerekhez és világos irányelvekhez;

               28.

               tudomásul veszi az ügynökség tájékoztatását, hogy a belső ellenőrzési részleg két belső megbízhatósági ellenőrzést hajtott végre 2010-ben; az egyik „a személyzet helyettesítési folyamatát”, a másik a „díjszámlázási folyamatot” vizsgálta;

      Teljesítmény

               29.

               rámutat arra, hogy 2010 végén két fontos határidő járt le a REACH és az anyagok és keverékek osztályozásáról, címkézéséről és csomagolásáról szóló irányelv tekintetében; ezért üdvözli, hogy az ügynökség sikeresen kezelte a 4 300, Európában általánosan használt vagy a legveszélyesebbnek minősülő vegyi anyagra vonatkozó 25 000 regisztrációs dossziét és a több mint 100 000 osztályozott és a felhasználók védelme érdekében címkézendő anyagra vonatkozó több mint 3 millió értesítést;

               30.

               üdvözli az ügynökség saját ügyfél-orientáltságának és visszajelzési eljárásainak javítására irányuló kezdeményezéseit; különösen elégedett amiatt, hogy az ügynökség fokozott figyelmet fordított kommunikációs tevékenységére, mint például az érdekelt felek napjára, a publikációkra, illetve a segítségnyújtó információs szolgálatra;

               31.

               elégedettségét fejezi ki az ügynökségnek az Unió vegyi anyagokról szóló jogszabályainak végrehajtása során végzett sikeres munkája kapcsán;

               32.

               az informatikai szerződések terén bekövetkezett fejleményeket azok jelentős költségei és a felépítési szakaszban tapasztalt késedelmek eredményének tekinti;

      Az ügynökségek hálózatát irányító koordinátor szerepe

               33.

               elismerését fejezi ki az ügynökségnek az ügynökségek hálózatát irányító koordinátorként a 2010-es mentesítési eljárás során végzett eredményes munkájáért;

               34.

               felhívja a figyelmet a korábbi mentesítési jelentésekben szereplő, ezen állásfoglalás mellékletében foglalt ajánlásaira;

               35.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (7).

      (1)  HL C 366., 2011.12.15., 33. o.

      (2)  HL L 248., 2002.9.16., 1. o.

      (3)  HL L 396., 2006.12.30., 1. o.

      (4)  HL L 357., 2002.12.31., 72. o.

      (5)  HL L 250., 2011.9.27., 150. o.

      (6)  HL L 64., 2010.3.12., 447. o.

      (7)  Elfogadott szövegek, P7_TA(2012)0164 (lásd e Hivatalos Lap 388. oldalát).


title: Az EFTA Felügyeleti Hatóság 36/17/COL sz. határozata (2017. február 10.) az Európai Gazdasági Térségről szóló megállapodás XIII. mellékletének 66n. pontjában említett jogi aktusnak (A módosított, a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendelet) és az abban foglalt végrehajtási szabályoknak a Hellenic Aviation Training Academy (Görög Légi Közlekedési Képzési Akadémia, HATA) által kiállított bizonyítványok és az azok alapján kiadott, 66. rész szerinti engedélyek tekintetében történő hatékony végrehajtása elmulasztásáról [2017/457]

text:
               16.3.2017

               HU

               Az Európai Unió Hivatalos Lapja

               L 71/20

         AZ EFTA FELÜGYELETI HATÓSÁG 36/17/COL sz. HATÁROZATA
   (2017. február 10.)
   az Európai Gazdasági Térségről szóló megállapodás XIII. mellékletének 66n. pontjában említett jogi aktusnak (A módosított, a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendelet) és az abban foglalt végrehajtási szabályoknak a Hellenic Aviation Training Academy (Görög Légi Közlekedési Képzési Akadémia, HATA) által kiállított bizonyítványok és az azok alapján kiadott, 66. rész szerinti engedélyek tekintetében történő hatékony végrehajtása elmulasztásáról [2017/457]
   AZ EFTA FELÜGYELETI HATÓSÁG,

      tekintettel az EGT-megállapodás XIII. mellékletének 66n. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktusra

         (A módosított, a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendelet
          (1) [a továbbiakban: a jogi aktus]),
      és különösen annak 11. cikke (2) bekezdésére,

   tekintettel az EFTA Felügyeleti Hatóságot az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyvének 3. cikke szerinti feladatai ellátásában segítő bizottságokra vonatkozó eljárások meghatározásáról szóló, 2012. október 26-i 3/2012/SC állandó bizottsági határozat 5. cikkére,
   a közlekedéssel foglalkozó EFTA-bizottsággal folytatott konzultációt követően,
   mivel:

               (1)

               2014 februárjában az Európai Repülésbiztonsági Ügynökség (a továbbiakban: az Ügynökség) a Görög Polgári Légi Közlekedési Hatóságra (Hellenic Civil Aviation Authority, HCAA) vonatkozó légialkalmassági szabványosítási vizsgálatot (AIR.EL.02.2014) végzett. A vizsgálat során olyan meg nem felelést tapasztaltak, mely biztonsági aggályokat vet fel, amennyiben a 628/2013/EU bizottsági végrehajtási rendeletnek (2) megfelelően nem javítják ki kellő időben (D-osztályba tartozó megállapítás).

               (2)

               A meg nem felelés a 147. rész szerinti karbantartó személyeket kiképző szervezet, az EL.147.0007 jóváhagyási számú Görög Légi Közlekedési Képzési Akadémia (HATA) vonatkozásában vizsgával kapcsolatos csalások gyanúját vetette fel. A biztonsági aggályokat az okozta, hogy felmerült annak a lehetősége, hogy a légi járművek karbantartási bizonyítványát kiállító személyzet állítólagosan csalárd tevékenységekkel szerzett a HATA által az 1321/2014/EU bizottsági rendelet (3) III. mellékletének (66. rész) megfelelően kiállított, elismerést tanúsító bizonyítványon alapuló 66. rész szerinti engedélyt, és olyan jogosultságokkal él, illetve karbantartáson túlesett légi járműveket úgy helyez üzembe, hogy nem rendelkezik az ezekhez szükséges alapvető, légi járművekre vonatkozó szakértelemmel.

               (3)

               2014. február 26-án a HCAA visszavonta a HATA engedélyét és tájékoztatta az összes tagállam illetékes hatóságait a HATA által kiállított, potenciálisan csalás útján szerzett, elismerést tanúsító bizonyítványokról.

               (4)

               2014. július 3-án az Ügynökség és a HCAA korrekciós intézkedési tervet fogadott el, többek között azon elismerést tanúsító bizonyítványok vizsgálatára vonatkozóan, melyek alapján a tagállamok illetékes hatóságai 66. rész szerinti engedélyeket adtak ki, illetve melyeket 66. rész szerinti engedélyek kiadására még nem alkalmaztak.

               (5)

               2014. december 9-én az Ügynökség biztonsági tájékoztatót (szám: 2014-32) adott ki a HATA-nál állítólagosan előfordult vizsgával kapcsolatos csalások gyanújából fakadó biztonsági aggályokra, valamint a helyzet kezelése érdekében a tagállamok illetékes hatóságai számára javasolt konkrét megoldási módszerekre vonatkozóan.

               (6)

               2016 áprilisában az Ügynökség a HCAA tekintetében újabb szabványosítási vizsgálatot végzett. A vizsgálat során az Ügynökség felülvizsgálta az elfogadott korrekciós intézkedési tervet és arra a megállapításra jutott, hogy a HCAA nem volt képes a meghatározott határidőn belül végrehajtani az elfogadott intézkedéseket. Ennek megfelelően 2016 májusában az Ügynökség a HCAA részére a 628/2013/EU végrehajtási rendelet 22. cikke (3) bekezdésének megfelelő kiegészítő jelentést adott ki.

               (7)

               Mivel a HCAA a HATA tekintetében nem végzett elégséges vizsgálatot az utóbbi által feltételezhetően elkövetett csalás felderítése érdekében, valamint mivel nem vizsgálta meg kellő mértékben a HATA által kiállított, elismerést tanúsító bizonyítványokon alapuló 66. rész szerinti engedélyeket, a biztonsági aggályok továbbra is fennállnak. Aggályok merültek fel a HATA által az általános technikai modulokra (7, 11, 12, 13, 14, 15, 16 és 17 modul) vonatkozó vizsgák alapján kiállított elismerést tanúsító bizonyítványokra vonatkozóan.

               (8)

               Ezeknek az információknak a tükrében az Ügynökség javasolta, hogy a 216/2008/EK rendelet 11. cikke (1) bekezdésének hatálya a továbbiakban ne terjedjen ki a HATA által kiadott, általános technikai modulokra vonatkozó vizsgák alapján kiállított, elismerést tanúsító bizonyítványokra, valamint a tagállamok illetékes hatóságai által az ezen elismerést tanúsító bizonyítványok alapján kiadott, 66. rész szerinti engedélyekre. Emellett az illetékes hatóságokat kötelezni kell a biztonsági kockázatok kezelése érdekében szükséges megfelelő helyesbítő intézkedések és védelmi intézkedések meghozatalára.

               (9)

               2016. december 19-én az Európai Bizottság úgy határozott, hogy a Görög Légi Közlekedési Képzési Akadémia (Hellenic Aviation Training Academy, HATA) által az 1321/2014/EU rendelet IV. melléklete (147. rész) 147.A szakasza 145. pontja a) alpontja (4) bekezdése és III. függeléke szerint kiadott, általános technikai modulokra vonatkozó vizsgák alapján kiállított, elismerést tanúsító bizonyítványok, melyeket a kérelmezők igazoló dokumentumként nyújtanak be a 66. rész szerinti engedély kiállítása érdekében ugyanezen rendelet III. mellékletének (66. rész) 66.B szakasza 100. pontja szerint felelős illetékes hatóságokhoz, nem felelnek meg ténylegesen a 216/2008/EK rendeletnek (4).

               (10)

               Ennek következményeként az Európai Bizottság arról is határozott, hogy az EU-tagállamok illetékes hatóságai által az 1321/2014/EU rendelet III. melléklete (66. rész) szerint a HATA által ugyanezen rendelet IV. melléklete (147. rész) 147.A szakasza 145. pontja a) alpontja (4) bekezdése és III. függeléke szerint kiadott, általános technikai modulokra vonatkozó vizsgák alapján kiállított, elismerést tanúsító bizonyítványokon alapuló, 66. rész szerinti légijármű-karbantartási engedélyek nem felelnek meg ténylegesen a 216/2008/EK rendeletnek.

               (11)

               Ezért szükséges, hogy az EFTA Felügyeleti Hatóság megfelelő határozatot fogadjon el az EFTA-államok illetékes hatóságai által kiállított, 66. rész szerinti légijármű-karbantartási engedélyek, továbbá az EFTA-államok által hozandó, a biztonság megfelelő szintjét az adott helyzetben biztosító helyesbítő intézkedések tekintetében.

               (12)

               A 216/2008/EK rendelet 11. cikkének megfelelően az érintett bizonyítványok elismerésével, valamint az illetékes hatóságok által meghozandó helyesbítő intézkedésekkel és védelmi intézkedésekkel kapcsolatos EFTA felügyeleti hatósági határozatokról értesíteni kell az összes EFTA-államot,

         ELFOGADTA EZT A HATÁROZATOT:
   1. cikk
   Hatály
   Az alábbiak nem felelnek meg ténylegesen a 216/2008/EK rendeletnek és az abban foglalt végrehajtási szabályoknak:

               Az illetékes hatóságok által az 1321/2014/EU bizottsági rendelet III. melléklete (66. rész) szerint a Görög Légi Közlekedési Képzési Akadémia (HATA) által ugyanezen rendelet IV. melléklete (147. rész) 147.A szakasza 145. pontja a) alpontja (4) bekezdése és III. függeléke szerint kiadott, általános technikai modulokra vonatkozó vizsgák alapján kiállított, elismerést tanúsító bizonyítványokon alapuló, 66. rész szerinti légijármű-karbantartási engedélyek.

         2. cikk
   Helyesbítő intézkedések
   (1)   Az EFTA-államok azon illetékes hatóságai, amelyek a HATA által kiadott általános technikai modulokra vonatkozó vizsgák alapján kiállított, elismerést tanúsító bizonyítványok alapján adtak ki 66. rész szerinti engedélyeket, e határozatról szóló értesítés napjától számított 3 hónapon belül minden érintett, 66. rész szerinti engedélyt felülvizsgálnak, figyelembe véve – e határozat sérelme nélkül – az Ügynökség által 2014. december 9-én közzétett EASA SIB 2014-32. számú biztonsági tájékoztató legutóbbi változatában foglalt ajánlásokat.
   (2)   E felülvizsgálatot követően az EFTA-államok illetékes hatóságai:

               a)

               amennyiben az 1. cikk értelmében szükséges, a III. melléklet (66. rész) 66.B szakasza 500. pontjának megfelelően korlátozzák, felfüggesztik vagy visszavonják a 66. rész szerinti engedélyeket; valamint

               b)

               minden esetben tájékoztatják az EFTA Felügyeleti Hatóságot és az Ügynökséget a felülvizsgálat eredményeiről.

         3. cikk
   Hatálybalépés
   Ennek a határozatnak az EFTA-államok a címzettjei és a kihirdetésének napján lép hatályba.

      Kelt Brüsszelben, 2017. február 10-én.

            az EFTA Felügyeleti Hatóság részéről

         Helga JÓNSDÓTTIR

            testületi tag

         Carsten ZATSCHLER

            igazgató

      (1)  HL L 79., 2008.3.19.,1. o.

      (2)  Az EGT-megállapodás XIII. mellékletének 66qa. pontjában említett jogi aktus (A Bizottság 628/2013/EU végrehajtási rendelete [2013. június 28.] az Európai Repülésbiztonsági Ügynökség szabványosítási vizsgálatok végzésével és a 216/2008/EK európai parlamenti és tanácsi rendelet szabályai alkalmazásának nyomon követésével kapcsolatos munkamódszereiről, valamint a 736/2006/EK bizottsági rendelet hatályon kívül helyezéséről [HL L 179., 2013.6.29., 46. o.]).

      (3)  Az EGT-megállapodás XIII. mellékletének 66q. pontjában említett jogi aktus (A Bizottság 1321/2014/EU rendelete [2014. november 26.] a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról [HL L 362., 2014.12.17., 1. o.]).

      (4)  Lásd: A Bizottság (EU) 2016/2357 határozata (2016. december 19.) a 216/2008/EK európai parlamenti és tanácsi rendeletnek és az abban foglalt végrehajtási szabályoknak a Hellenic Aviation Training Academy (Görög Légi Közlekedési Képzési Akadémia, HATA) által kiállított bizonyítványok és az azok alapján kiadott, 66. rész szerinti engedélyek tekintetében történő hatékony végrehajtása elmulasztásáról (HL L 348., 2016.12.21., 72. o.).


title: A Tanács 2008/901/KKBP határozata ( 2008. december 2. ) a grúziai konfliktussal kapcsolatos független nemzetközi tényfeltáró misszióról

text:
               3.12.2008

               HU

               Az Európai Unió Hivatalos Lapja

               L 323/66

      A TANÁCS 2008/901/KKBP HATÁROZATA

   (2008. december 2.)
   a grúziai konfliktussal kapcsolatos független nemzetközi tényfeltáró misszióról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 13. cikke (3) bekezdésére és 23. cikke (1) bekezdésére,
   mivel:

               (1)

               Az Európai Tanács 2008. szeptember 1-jén kijelentette, hogy az Európai Unió kész arra, hogy elkötelezze magát a grúziai konfliktus békés és tartós megoldására irányuló minden erőfeszítés támogatása mellett, és hogy támogassa a bizalomépítő intézkedéseket.

               (2)

               A Tanács 2008. szeptember 15-én támogatását fejezte ki azon elképzelés iránt, hogy a grúziai konfliktussal kapcsolatban független nemzetközi tényfeltárást kezdjenek.

               (3)

               Heidi TAGLIAVINI-t ki kell nevezni a tényfeltáró misszió vezetőjévé,

         A KÖVETKEZŐKÉPPEN HATÁROZOTT:
   1. cikk
   A független nemzetközi tényfeltáró misszió vezetője és feladatai
   (1)   Heidi TAGLIAVINI-t nevezik ki a grúziai konfliktussal kapcsolatos független nemzetközi tényfeltáró misszió vezetőjévé a 2008. december 2-án2009. július 31-ig terjedő időszakra.
   (2)   A tényfeltáró misszió tárgya a grúziai konfliktus kiváltó okának és lefolyásának vizsgálata, többek között a nemzetközi jog (1), a humanitárius jog és az emberi jogok, valamint az ezekkel összefüggő vádemelések tekintetében (2). A vizsgálat körének mind földrajzi tekintetben, mind időben elegendőnek kell lennie a konfliktus összes lehetséges okának feltárásához. A tényfeltárás eredményeiről jelentésen keresztül tájékoztatják a konfliktusban érintett feleket, a Tanácsot, az Európai Biztonsági és Együttműködési Szervezetet (EBESZ) és az Egyesült Nemzetek Szervezetét (ENSZ).
   (3)   A tényfeltáró misszió vezetője felel a tényfeltáró misszió végrehajtásáért. A misszióvezető teljesen önállóan határozza meg a tényfeltáró misszió munkájához szükséges eljárásokat és módszereket, valamint a (2) bekezdésben említett jelentés tartalmát.
   2. cikk
   Finanszírozás
   (1)   A tényfeltáró misszió végrehajtásával kapcsolatos kiadások fedezésére szánt pénzügyi referenciaösszeg a 2008. december 2-án2009. július 31-ig terjedő időszakra 1 600 000 EUR.
   (2)   Az (1) bekezdésben említett összegből finanszírozott kiadások 2008. december 2-án számolhatók el.
   (3)   A kiadásokat az Európai Közösségek általános költségvetésére vonatkozó eljárásokkal és szabályokkal összhangban kell kezelni. A kiadások kezelése a tényfeltáró misszió vezetője és a Bizottság közötti szerződés tárgyát képezi.
   (4)   A tényfeltáró misszió vezetője minden kiadást elszámol a Bizottságnak.
   3. cikk
   A tényfeltáró misszió összetétele
   A tényfeltáró misszió összetételét a misszió vezetője határozza meg. A tényfeltáró misszióban elismert szakemberek – elsősorban jogászok, történészek, katonák és emberi jogi szakértők – vesznek részt.
   4. cikk
   Értékelés
   A Tanács 2009. július 31-jét megelőzően felülvizsgálja e határozat végrehajtását.
   5. cikk
   Hatálybalépés és hatályvesztés
   Ez a határozat az elfogadásának napján lép hatályba.
   Ez a határozat 2009. július 31-én hatályát veszti.
   6. cikk
   Kihirdetés
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. december 2-án.

            a Tanács részéről

            az elnök

         C. LAGARDE

      (1)  Ideértve a Helsinki Záróokmányt.

      (2)  Ideértve a háborús bűncselekményekkel kapcsolatosan állított vádakat is.